cyanic-selkie/wikianc huggingface dataset:
อำเภอพรหมพิราม
ประวัติ
คำว่า "พรหมพิราม" หมายถึง เมืองที่งดงามเป็นที่อยู่แห่งพรหมหรือพระเจ้าผู้สร้างโลก เดิมเรียกว่า เมืองพรหมพิราม ตั้งอยู่ริมแม่น้ำน่าน ตำบลมะตูม ต่อมาได้ยกฐานะเป็นอำเภอชื่อว่า อำเภอพรหมพิราม เมื่อ พ.ศ. 2438 และได้ย้ายที่ตั้งที่ว่าการอำเภอมาตั้งที่ฝั่งขวาของลำน้ำน่านที่ บ้านย่านขาด เมื่อประมาณ 50 ปีที่ผ่านมา ต่อมารัฐบาลสร้างทางรถไฟสายเหนือ (กรุงเทพ-เชียงใหม่) ขึ้น จึงย้ายที่ว่าการอำเภอมาตั้งใกล้ทางรถไฟอีกครั้งหนึ่งที่บ้านกรับพวง (ปัจจุบัน คือ บ้านพรหมพิราม) ตำบลพรหมพิราม ห่างจากสถานีรถไฟพรหมพิราม ประมาณ 500 เมตร สำหรับอาคารนั้นแต่เดิมเป็นไม้ชั้นเดียว ในปี พ.ศ. 2503 จึงได้ปรับปรุงขึ้นเป็น 2 ชั้น โดยเทพื้นคอนกรีตใต้ถุนอาคารเดิมและตีฝาโดยรอบ ซึ่งใช้เป็นที่ทำการของส่วนราชการต่าง ๆ ปัจจุบันได้สร้างที่ว่าการอำเภอใหม่ ณ สถานที่เดิมเป็นอาคารคอนกรีต 2 ชั้น และเปิดทำการเมื่อ ปี พ.ศ. 2519
ที่ตั้งและอาณาเขต
อำเภอพรหมพิรามห่างจากตัวจังหวัดประมาณ 30 กิโลเมตร ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอพรหมพิรามแบ่งเขตการปกครองย่อยออกเป็น 12 ตำบล 123 หมู่บ้าน ได้แก่
การปกครองส่วนท้องถิ่น
ท้องที่อำเภอพรหมพิรามประกอบด้วยองค์กรปกครองส่วนท้องถิ่น 14 แห่ง ได้แก่
อาชญากรรม
อำเภอนี้เป็นที่รู้จักจากคดีข่มขืนแล้วฆ่าเมื่อ พ.ศ. 2520
โสมนัส (แก้ความกำกวม)
โสมนัส หมายถึง ความแช่มชื่น ปลื้มใจ สุขใจ เป็นหนึ่งใน เวทนา 5 นอกจากนี้ยังอาจหมายถึง:
ประเทศอุรุกวัยในโอลิมปิกฤดูร้อน 2024
ประเทศอุรุกวัย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการในโอลิมปิกฤดูร้อน 1920 นักกีฬาอุรุกวัยได้ปรากฏตัวในกีฬาโอลิมปิกฤดูร้อนทุกครั้ง ยกเว้น โอลิมปิกฤดูร้อน 1980 ในมอสโก เนื่องจากอุรุกวัยสนับสนุนการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
รักบี้ 7 คน
ผลการแข่งขันดังนี้
ประเทศแกมเบียในโอลิมปิก
ประเทศแกมเบีย ได้ส่งนักกีฬาไปแข่งขันกีฬาโอลิมปิกฤดูร้อนทุกรายการที่จัดขึ้นตั้งแต่ ค.ศ. 1984 แกมเบียไม่เคยได้รับเหรียญโอลิมปิกมาก่อน และยังไม่ได้แข่งขันในกีฬาโอลิมปิกฤดูหนาว
คณะกรรมการโอลิมปิกแห่งชาติแกมเบีย (GNOC) ก่อตั้งขึ้นใน พ.ศ. 2515 และได้รับการยอมรับจากคณะกรรมการโอลิมปิกสากล (IOC) ในปี พ.ศ. 2519 ประเทศดังกล่าวคว่ำบาตรการแข่งขันสองครั้งแรกที่มีสิทธิ์ (พ.ศ. 2519 และ 2523) คณะผู้แทนชุดแรกประกอบด้วยนักกีฬา 10 คน ทุกคนเป็นนักวิ่ง คณะผู้แทนครั้งถัดมาประกอบด้วย นักมวยปล้ำ (1988), นักกระโดดไกล (1996), นักมวย (2008), ยูโด (2016) และนักว่ายน้ำ (2016) แต่ในปีอื่น ๆ ทั้งหมด แกมเบียมีเพียงนักวิ่งเท่านั้นที่เป็นตัวแทนทุกครั้ง
ซี.ไอ.กรุ๊ป
บริษัท ซี.ไอ.กรุ๊ป จำกัด (มหาชน) (C.I.GROUP PUBLIC COMPANY LIMITED ชื่อย่อ:CIG)   ก่อตั้งขึ้นเมื่อวันที่ 20 สิงหาคม 2534 เพื่อประกอบธุรกิจผลิตคอยล์เย็น (Evaporator Coil) คอยล์ร้อน (Condenser Coil) และคอยล์น้ำเย็น (Chilled Water Coil) ซึ่งเป็นส่วนประกอบของเครื่องปรับอากาศ เครื่องทำความเย็น และอุปกรณ์ถ่ายเทความร้อน/ความเย็นประเภทอื่น ๆ เพื่อจำหน่ายในประเทศ จนกระทั่งในปี 2541 บริษัทจึงเริ่มผลิตและจำหน่ายไปยังต่างประเทศ จนกระทั่งในปี 2541 โดยเป็นบริษัทผู้ผลิตคอยล์บริษัทแรกที่ได้รับมาตรฐาน UL และ CSA จากประเทศสหรัฐอเมริกาและแคนาดา จดทะเบียนในตลาดหลักทรัพย์ MAI ในปี 2548 ปัจจุบันมีโรงงานอยู่ในประเทศไทยทั้งหมด 3 แห่งคือ ปทุมธานี ชลบุรี และ สมุทรปราการ และมีพนักงานกว่า 1,000 คน
ลาวสูง
ลาวสูง (ภาษาลาว: ລາວສູງ [láːw sǔːŋ]) เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนที่อาศัยในพื้นที่สูงในลาว คิดเป็น 9% ของประชากรลาวทั้งประเทศ ประชากรที่เป็นลาวสูงไม่ได้มีเฉพาะชาวม้งเท่านั้น แต่รวมชาวเย้า อาข่า ผู้น้อย และกลุ่มชาติพันธุ์อื่นๆที่อยู่ในเขตเทือกเขาของลาว
ชนกลุ่มนี้นับถือผี ซึ่งมีทั้งการนับถือผีแบบลาว ความเชื่อแบบม้ง ลัทธิเต๋าแบบเย้า บางส่วนนับถือศาสนาพุทธเถรวาท ลาวสูงบางกลุ่มได้ต่อสู้กับขบวนการปะเทดลาวที่ได้จัดตั้งรัฐบาลใน พ.ศ. 2518 เพื่อรักษาการปกครองระบอบราชอาณาจักรในลาว ประชาชนหลายกล่มอพยพออกจากจีนตอนใต้และลาวไปตั้งหลักแหล่งในสหรัฐอเมริกาและออสเตรเลียระหว่าง พ.ศ. 2503 – 2523 เพื่อหลีกหนีระบอบคอมมิวนิสต์ในลาว
การอบ
การอบ เป็นการทำอาหารที่ใช้การพาความร้อนในเตาอบ บนเถ้าถ่าน หรือบนหินร้อน มากกว่าใช้การแผ่รังสีความร้อน อาหารที่อบที่พบได้มากที่สุดคือขนมปัง แต่ก็ยังพบได้ในอาหารชนิดอื่น ความร้อนจะค่อย ๆ ส่งผ่าน "จากผิวของเค้ก คุกกี้ และขนมปัง เข้าสู่ตรงกลาง ขณะที่ความร้อนวิ่งผ่าน มันจะแปลงส่วนผสมระหว่างนมและไข่ และแป้งขนมปัง ให้กลายเป็นอาหารอบแล้วที่มีเปลือกขนมปังแห้งและตรงกลางนุ่ม" การอบอาจทำรวมกับการปิ้งเพื่อทำบาร์บีคิว การอบมีส่วนเกี่ยวข้องกับการทำบาร์บีคิวเพราะแนวคิดของเตาก่อสร้างคล้ายกับการรมควัน
ด้วยเหตุผลทางสังคมและบทบาทในครอบครัว การอบนั้น ผู้หญิงตามที่อยู่อาศัยจะทำเพื่อบริโภค และคนที่ทำขนมเบเกอรี่และภัตตาคารก็ทำเพื่อบริโภคเช่นกัน เมื่อการผลิตกลายเป็นอุตสาหกรรม การอบเกิดขึ้นได้ด้วยเครื่องจักรในโรงงานขนาดใหญ่ ศิลปะการอบเป็นทักษะพื้นฐานและมีความสำคัญต่อโภชนาการ เนื่องจากอาหารอบ โดยเฉพาะขนมปัง เป็นอาหารสำคัญแต่พบได้ทั่วไป ทั้งจากมุมมองทางเศรษฐกิจและวัฒนธรรม
หนังทุนต่ำ
เป็นการยากที่จะระบุว่าเงินเท่าใดถึงจะเป็นหนังทุนต่ำ คำว่าหนังทุนต่ำ นั้นแตกต่างกันไปตามแต่ละประเทศและแนวของหนัง ตัวอย่างเช่น ภาพยนตร์ตลก ทุนสร้าง 20 ล้านดอลลาร์สหรัฐถือว่าเป็นหนังทุนสร้างปานกลาง แต่หากเป็นหนังแอ็กชันแล้วด้วยจำนวนเท่านี้ถือเป็นหนังทุนสร้างต่ำ
หนังทุนต่ำที่เป็นที่รู้จัก
หนังทุนต่ำที่ประสบความสำเร็จมากที่สุดคือ หนังในปี 1999 เรื่อง The Blair Witch Project ที่มีทุนสร้างที่ $22,000 ดอลลาร์สหรัฐ แต่ทำรายได้ไป $248 ล้านดอลลาร์สหรัฐทั่วโลก ถือเป็นสัดส่วนของทุนสร้างต่อรายได้สูงที่สุด ในประวัติศาสตร์วงการภาพยนตร์อเมริกัน หลังจากนั้นยังมีการออกหนังสือ วิดีโอสามภาค และภาคต่อที่ประสบความสำเร็จน้อยกว่า ภาพยนตร์ที่ประสบความสำเร็จอีกเรื่องหนึ่งคือ Deep Throat หนังที่สร้างในปี 1972 ที่มีทุนสร้างเพียง $22,500 ดอลลาร์สหรัฐ มีการอ้างว่าทำรายได้กว่า $600 ล้านดอลลาร์สหรัฐ แต่รายได้นี้ก็ถูกปฏิเสธไปเนื่องจากดูไม่สมจริง
Napoleon Dynamite มีทุนสร้าง $400,000 ดอลลาร์สหรัฐ ทำรายได้เกือบ $50 ล้านดอลลาร์สหรัฐ
ภาพยนตร์อย่าง Juno ที่มีทุนสร้าง $6.5 ล้านเหรียญและทำรายได้ไปกว่า $230 ล้านดอลลาร์สหรัฐทั่วโลก และ สลัมด็อก มิลเลียนแนร์ คำตอบสุดท้าย...อยู่ที่หัวใจ มีทุนสร้าง $15 ล้านดอลลาร์สหรัฐแต่ทำรายได้ $244 ล้านดอลลาร์สหรัฐ ถือเป็นภาพยนตร์ที่ประสบความสำเร็จอย่างมาก
อีกเรื่องที่ประสบความสำเร็จคือ หนังทุนต่ำเรื่อง Clerks กำกับโดยเควิน สมิท Clerks มีทุนสร้างน้อยกว่า $27,000 ดอลลาร์สหรัฐ (โดยเงินส่วนใหญ่ไปลงที่เพลงประกอบภาพยนตร์ด้วยซ้ำ) แต่ประสบความสำเร็จอย่างดี
โรงเรียนสหวิทย์บริหารธุรกิจ
วิทยาลัยเทคโนโลยีสหวิทย์ (ภาษาอังกฤษ:Sahavith Technology College) เป็นโรงเรียนเอกชนขนาดใหญ่แห่งหนึ่งในจังหวัดสุพรรณบุรี
ประวัติโรงเรียน
โรงเรียนสหวิทย์เดิมมีชื่อว่าโรงเรียนปราสาทวิทย์ตั้งอยู่ที่ริม ถนนพระพันวษา อำเภอเมืองฯ จังหวัดสุพรรณบุรีก่อตั้งขึ้นเมื่อปี พ.ศ. 2487 โดยอาจารย์ประทีป ไกรคุณาศัยเริ่มเปิดสอนนักเรียน ในระดับชั้นมัธยมศึกษาปีที่ 1 ถึงมัธยมศึกษาปีที่ 6 ด้วย ปณิธาณ อัน แน่วแน่ของคุณครูประทีปที่มี ความประสงค์จะสร้างสถานศึกษา ที่มีคุณภาพให้แก่ลูกหลานชาวสุพรรณบุรี ทำให้กิจการของโรงเรียน เจริญรุ่งเรือง ขึ้นมาตามลำดับ จนกระทั่ง ในปี พ.ศ. 2492 โรงเรียนได้ย้ายที่ตั้งมาอยู่ที่ ถนนประชาธิปไตย อำเภอเมือง จังหวัดสุพรรณบุรี(ที่ตั้งปัจจุบัน) โดยได้รับความ กรุณาจากพระครูสมณการ-พิสิทธิ์(ท้วม) เจ้าอาวาสวัดไชนาวาส ได้อนุญาต ให้ใช้ศาลาการเปรียญของ ภายในวัดไชนาวาสเป็นอาคารเรียนชั่วคราวได้ ในขณะ ที่โรงเรียนกำลังดำเนินการก่อสร้างอาคารเรียนชั้นเดียว ซึ่งแล้วเสร็จในเดือนกันยายน พ.ศ. 2494 และได้เปลี่ยนชื่อจากโรงเรียนปราสาทวิทย์ มาเป็น "โรงเรียนสหวิทย์" ตั้งแต่ปีการศึกษา 2495 เป็นต้นมาในปีพ.ศ. 2523 เพื่อขยายการจัดการศึกษา ในระดับมัธยมศึกษาตอนปลายสายอาชีพ (ปวช.) และในระดับ อนุปริญญา(ปวส.)
อาจารย์ไชยสิทธิ์ ไกรคุณาศัย ผู้รับใบอนุญาต โรงเรียนสหวิทย์ ในขณะนั้น และภรรยาอาจารย์นลินี (วันไชย) ไกรคุณาศัย จึงได้ร่วมกันก่อตั้งโรงเรียน สหวิทย์พณิชยการ ขึ้น โดยเริ่มการเปิดสอนในสาขาวิชาการบัญชี ซึ่งต่อมาในภายหลัง พ.ศ. 2549 โรงเรียนจึงได้ขยายเปิดสอนเพิ่มในสาขาการขาย การตลาด การโรงแรม คอมพิวเตอร์ธุรกิจ คอมพิวเตอร์กราฟิก เทคโนโลยสารสนเทศ และสาขาโฆษณาประชาสัมพันธ์ โดยมีการเปลี่ยนชื่อเป็น "โรงเรียนสหวิทย์บริหารธุรกิจ" ในปี พ.ศ. 2555 และเป็นที่น่ายินดีว่าในปีการศึกษา 2559 นี้ จะได้เปลี่ยนเป็นชื่อ "วิทยาลัยเทคโนโลยีสหวิทย์" ในระดับอาชีวศึกษา ของโรงเรียนเอกชน ส่วน "โรงเรียนสหวิทย์" ซึ่งเปิดสอนในระดับ อนุบาล-ประถมศึกษา สองภาษา(Bilingual) ณ ตอนนี้ขยายสถานศึกษา อยู่ที่ ต.ท่าระหัส อยู่ในโครงการ PP9, มัธยมศึกตอนต้น และมัธยมศึกษาตอนปลาย 4-5-6
ในปี พ.ศ. 2545 อาจารย์เศรษฐพล ไกรคุณาศัย  ในตำแหน่งผู้รับใบอนุญาต ได้บริหารงานต่อด้านการศึกษาต่อจากอาจารย์ไชยสิทธิ์ ไกรคุณาศัย และอาจารย์จุฑามณี  ไกรคุณาศัย  ตำแหน่งผู้จัดการ/รองผู้อำนวยการฝ่ายวิชาการ  ได้ร่วมบริหารการศึกษาให้พัฒนาโดยมีการเรียนการสอนที่เอื้อผู้เรียนได้เกิดการเรียนรู้แบบบูรณาการณ์  จนถึงปัจจุบัน
ปัจจุบันเปลี่ยนชื่อเป็น วิทยาลัยเทคโนโลยีสหวิทย์บริหารธุรกิจ
ความร่วมมือทางการศึกษา
โรงเรียนสหวิทย์บริหารธุรกิจ ได้เข้าร่วมโครงการความร่วมมือทางการศึกษาโรงเรียนในเครือ "เซนต์จอห์น" (An affiliate school of Saint John's) เพื่อร่วมกันพัฒนาคุณภาพการจัดการศึกษาไปสู่ระดับสากล และเป็นศูนย์การจัดการศึกษาระหว่างมหาวิทยาลัยราชภัฏกาญจนบุรีและโรงเรียนสหวิทย์บริหารธุรกิจ เพื่อจัดการเรียนการสอนต่อยอดในระดับอุดมศึกษา  และปริญญาตรี
วีระเดช ใจเสรี
พระคุณเจ้าอันตน วีระเดช ใจเสรี เป็นอัครมุขนายกมิสซังโรมันคาทอลิกท่าแร่-หนองแสง ได้รับแต่งตั้งจากสมเด็จพระสันตะปาปาฟรานซิสเมื่อวันที่ 13 พฤษภาคม ค.ศ. 2020 ได้รับการอภิเษก ณ อาสนวิหารอัครเทวดามีคาแอล ท่าแร่ ในวันที่ 15 สิงหาคม ค.ศ. 2020
ประวัติ
พระคุณเจ้าอันตน วีระเดช ใจเสรี เกิดเมื่อวันที่ 26 มิถุนายน ค.ศ. 1963 (พ.ศ. 2506) ที่บ้านท่าแร่ ตำบลท่าแร่  อำเภอเมือง  จังหวัดสกลนคร เป็นบุตรคนที่  7 ของ เปโตร ไสว กับ อันนา เหียน ใจเสรี
ท่านจบการศึกษาระดับมัธยมศึกษาจากโรงเรียนเซนต์ยอแซฟ ท่าแร่ สกลนคร และจบการศึกษาระดับปริญญาตรีศิลปศาสตรบัณฑิต (ปรัชญา) จากวิทยาลัยแสงธรรม ในปี 2531, ศาสนศาสตรบัณฑิต (เทววิทยา) จากวิทยาลัยแสงธรรม นครปฐม ในปี 2534, ได้รับประกาศนียบัตรวิชาชีวิตฝ่ายจิต (ชีวิตกลุ่ม) จากเมืองตาไกไต ประเทศฟิลิปปินส์ ในปี 2523 และจบการศึกษาปริญญาโท (M.A.) สาขาเทววิทยาพระคัมภีร์ จาก Urbaniana กรุงโรม ประเทศอิตาลี ในปี พ.ศ. 2540
พิธีอภิเษกอัครมุขนายกมิสซังท่าแร่-หนองแสง
สมเด็จพระสันตะปาปาฟรานซิส ทรงสถาปนาบาทหลวงวีระเดชเป็นอัครมุขนายกมิสซังท่าแร่-หนองแสง และรับการอภิเษกเมื่อวันที่ 15 สิงหาคม ค.ศ. 2020 ณ อาสนวิหารอัครเทวดามีคาแอล ท่าแร่ จังหวัดสกลนคร โดยมีพระคุณเจ้าหลุยส์ จำเนียร สันติสุขนิรันดร์ อัครมุขนายกกิตติคุณ เป็นประธานในพิธีและเป็นผู้อภิเษก โดยมีอาร์ชบิชอป เปาโล ชัง อิน-นัม เอกอัครสมณทูตสันตะสำนักประจำประเทศไทย และพระคุณเจ้าฟิลิป บรรจง ไชยรา มุขนายกมิสซังโรมันคาทอลิกอุบลราชธานีเป็นผู้ร่วมอภิเษก
เดอะเมีย
เดอะเมีย (The Bullet Wives) เป็นภาพยนตร์ไทยโดยอาร์.เอส.ฟิล์ม เดอะเมียเป็นภาพยนตร์แนวแอ็คชั่น กึ่งแฟนตาซี โดยมีโครงเรื่องเกี่ยวกับการต่อสู้ระหว่างองค์กร 2 องค์กร นั่นก็คือ กองบัญชาการศูนย์พิทักษ์ภรรยาหลวง กับพรรคภรรยาน้อย โดยภารกิจของฝ่ายแรกก็เพื่อต้องการปกป้องและรักษาความปลอดภัยจากภรรยาน้อย ในขณะที่อีกฝ่ายนั้นยุทธการกลายพันธุ์ คือ สังหารภรรยาหลวง เพื่อเปลี่ยนสถานภาพของตนเองจากภรรยาน้อยให้เป็นภรรยาหลวงอย่างถาวร กำหนดฉายวันที่ 6 เมษายน พ.ศ. 2548 และมีการจัดฉายรอบสื่อมวลชนเมื่อวันที่ 4 เมษายน พ.ศ. 2548 ณ โรงภาพยนตร์ เอสเอฟเอ็กซ์ ซีเนม่า เซ็นทรัลลาดพร้าว
ที่มาของงานสร้าง
ภาพยนตร์เรื่องนี้เกิดจากแนวคิดที่ว่าต้องการสร้างภาพยนตร์ระหว่างภรรยาหลวงภรรยาน้อย ในรูปแบบของภาพยนตร์แอ็กชั่น แหวกแนวด้วยการให้บรรดาภรรยาสู้กันด้วยสมองและประลองกำลัง ไม่ใช่ตบตีกลางตลาดอย่างแต่ก่อน เติมสีสันให้มากขึ้นด้วยบทบู๊ล้างผลาญเข้ากับจังหวะแทงโก้ ทำให้เรื่องนี้เป็นภาพยนตร์แอ็กชั่นของสตรีไทยเรื่องแรก ที่มาพร้อมความสวยงามของท่วงท่า สรีระ และความเป็นผู้หญิง ซึ่งเป็นภาพยนตร์ที่บ้านเรายังไม่เคยทำมาก่อน และถือว่าเป็นภาพยนตร์ที่ไม่มีพระเอกอีกด้วย การนำ "สงครามภรรยา" ขึ้นจอภาพยนตร์หนนี้ จึงน่าสนใจตรงที่ว่า จะเรียกคนดูได้มากน้อยแค่ไหน โดยเฉพาะผู้ชมเพศหญิง ที่น่าจะเป็นกลุ่มเป้าหมายหลัก
เรื่องย่อ
ปัจจุบัน ณ กองบัญชาการศูนย์พิทักษ์เมียหลวง หรือ FCWI (First Class Wife International) องค์การที่ก่อตั้งขึ้นเพื่อปกป้องและรักษาความปลอดภัยจากเมียน้อย แต่ฝ่ายเมียน้อยก็ไม่น้อยหน้า พวกเธอได้ก่อตั้งสมาคมลับ ในนามของ พรรคเมียน้อย หรือ EMWI (Economy Wife International) ขึ้นมาเช่นกัน ภารกิจเร่งด่วนคือสังหารเมียหลวง เพื่อเปลี่ยนสถานภาพจากเมียน้อยให้เป็นเมียหลวงอย่างถาวร ฝ่ายเมียหลวง จิตตรา สาวสวยสดใสที่ชีวิตเปลี่ยนจากหน้ามือเป็นหลังตีน เพราะแต่งงานได้ปีเดียวสามีก็ไปมีเมียน้อย สิ่งเดียวที่เหลืออยู่คือ ความแค้นในตัว มายา เมียน้อยผู้เพียบพร้อมด้วยวัยสาว ความสวย การศึกษาและร่ำรวย มายา จึงเป็นคู่ต่อสู้ที่สมศักดิ์ศรีกับ จิตตรา ที่สุด ณ ตรอกเมียน้อย ดินแดนแห่งการเสวยสุข แหล่งกบดานเร้นลับของพรรคเมียน้อย ที่นี่เต็มไปด้วยร้านทำผม ห้องเช่าสุดหรู ตรอกซอกซอยเหมาะเป็นทีและหลบหนีการไล่ล่าที่สุด พลพรรคเมียน้อยวัยใส เอวบาง ขาเรียวยาว มีอยู่มหาศาล พวกหล่อนทำให้ตรอกเมียน้อยเป็นปราการยิ่งใหญ่เกินกว่าใครจะหักลงได้ ช่วงเวลาแห่งการช่วงชิงความเป็นหนึ่งใกล้เข้ามา พรรคเมียน้อยเริ่มยุทธการ กลายพันธุ์ เปลี่ยนเมียน้อยให้เป็นเมียหลวงอย่างถาวร ภารกิจเร่งด่วน คือ สังหารฝ่ายเมียหลวง
นักแสดง
ภาพยนตร์เรื่อง เดอะเมีย มีเหล่าดารา นักแสดง นางแบบ มาร่วมงานกันสนั่นจอ ไม่ว่าจะเป็น
เซอร์คิทอีเลคโทรนิคส์อินดัสตรีส์
บริษัท เซอร์คิทอีเลคโทรนิคส์อินดัสตรีส์ จำกัด (มหาชน) (CIRCUIT ELECTRONIC INDUSTRIES PUBLIC COMPANY LIMITED ชื่อย่อ:CIRKIT) บริษัทเริ่มเปิดดำเนินการเมื่อปี 2527 เพื่อดำเนินธุรกิจผลิตชิ้นส่วนอิเลคทรอนิคส์ ประเภทแผงวงจรไฟฟ้า (Integrated Circuit หรือ IC) เพื่อการส่งออก
นิกาโฮะ
นิกาโฮะ เป็นนครในจังหวัดอากิตะ ประเทศญี่ปุ่น มีประชากรประมาณ 24,291 คน (ณ วันที่ 31 ธันวาคม 2562) มีความหนาแน่นของประชากร 100 คนต่อตารางกิโลเมตร มีพื้นที่ทั้งหมดของเมืองคือ 241.13 ตารางกิโลเมตร (93.10 ตารางไมล์)
ภูมิศาสตร์
นิกาโฮะตั้งอยู่ทางตะวันตกเฉียงใต้ของจังหวัดอากิตะ ทางทิศตะวันตกล้อมรอบด้วยทะเลญี่ปุ่น ทิศใต้ติดกับจังหวัดยามางาตะ
ประชากร
ประชากรของนิกาโฮะลดลงในช่วง 30 ปีที่ผ่านมา ตามข้อมูลสํามะโนประชากรญี่ปุ่น
ประวัติ
พื้นที่ของนิกาโฮะเคยเป็นส่วนหนึ่งของแคว้นอุโงะ ซึ่งถูกปกครองโดยตระกูลซาตาเกะในสมัยเอโดะภายใต้โชกุนโทกุงาวะ ต่อมาในยุคเมจิ ในปี ค.ศ. 1878 พื้นที่แห่งนี้ได้กลายเป็นส่วนหนึ่งของอำเภอยูริ จังหวัดอากิตะ หมู่บ้านฮิราซาวะก่อตั้งขึ้นเมื่อวันที่ 1 เมษายน ค.ศ. 1889 และได้รับการยกฐานะเป็นเมืองเมื่อวันที่ 4 มิถุนายน ค.ศ. 1902 หลังจากรวมเข้ากับหมู่บ้านโคอิเดะและอินาอิเมื่อวันที่ 31 มีนาคม ค.ศ. 1955 ก็ได้เปลี่ยนชื่อเป็นเมืองนิกาโฮะเช่นในปัจจุบัน
นครนิกาโฮะก่อตั้งขึ้นเมื่อวันที่ 1 ตุลาคม ค.ศ. 2005 จากการควบรวมของเมืองนิกาโฮะกับเมืองข้างเคียง ได้แก่ เมืองคิซากาตะ และเมืองโคโนอูระ
เวิลด์เกมส์ 1997
เวิลด์เกมส์ 1997 (The World Games 1997; 1997 Maailman Pelit) หรือ ลาห์ตี 1997 (Lahti 1997) เป็นการแข่งขันกีฬาเวิลด์เกมส์ ครั้งที่ 5 จัดขึ้นที่เมืองลาห์ตี ประเทศฟินแลนด์ ระหว่างวันที่ 7-17 สิงหาคม พ.ศ. 2540
ตารางสรุปเหรียญรางวัล
การนับเหรียญมีดังนี้ สหรัฐได้รับรางวัลเหรียญทองมากที่สุดในครั้งนี้
กรมหลวงราชานุรักษ์
กรมหลวงราชานุรักษ์, กรมหลวงประชานุรักษ์ หรือ กรมหลวงประชาบดี เป็นพระอัครมเหสีในสมเด็จพระสรรเพชญ์ที่ 9
พระประวัติ
กรมหลวงราชานุรักษ์มีพระนามเดิมว่าเจ้าฟ้าทองสุก (คำให้การชาวกรุงเก่า) หรือเจ้าท้าวทองสุก (คำให้การขุนหลวงหาวัด) ไม่ปรากฏข้อมูลว่าผู้ใดเป็นพระชนกชนนี  มีเพียง คำให้การชาวกรุงเก่า ที่ระบุเพียงว่าพระองค์เป็นพระอัครชายาเดิมในเจ้าฟ้าสุรินทรกุมารตั้งแต่ยังเป็นพระมหาอุปราช เมื่อเจ้าฟ้าสุรินทรกุมารเสวยราชย์ทรงพระนามว่าสมเด็จพระภูมินทราธิราชจึงตั้งเจ้าฟ้าทองสุกขึ้นเป็นกรมหลวงราชานุรักษ์ พระอัครมเหสี
ใน คำให้การชาวกรุงเก่า และ คำให้การขุนหลวงหาวัด ระบุตรงกันว่าพระองค์มีพระราชโอรส-ธิดา 6 พระองค์ ได้แก่
MOE
MOE อาจหมายถึง
กองทัพยะไข่
กองทัพยะไข่ (Arakan Army) เป็นองค์กรกบฏของชาวพุทธยะไข่ ก่อตั้งเมื่อ พ.ศ. 2551 องค์กรนี้ได้สู้รบร่วมกับกองทัพเอกราชกะชีนในความขัดแย้งระหว่างพม่ากับกะชีน กลุ่มนี้กล่าวอ้างว่ามีสมาชิก 400–500 คนในเดือนธันวาคม พ.ศ. 2555 และมีฐานที่มั่นในยะไข่ ทางตะวันตกของพม่า ผู้นำของกองทัพคือ ตะวัน มรัต ไนง์ โญ ตะวัน ออง ผู้นำอันดับสองของกองทัพกล่าวว่า วัตถุประสง์ของกองทัพคือเพื่อปกป้องชาวยะไข่ สร้างสันติภาพ ความยุติธรรม เสรีภาพ และการพัฒนา
เปโดร อาดิเก จูเนียร์
ประวัติ
อาดิเก จูเนียร์ขึ้นชกมวยสากลครั้งแรกเมื่อ 18 กุมภาพันธ์ พ.ศ. 2505 เสมอกับ รอด โดลิกอน ที่ ฟิลิปปินส์ จากนั้น ขึ้นชกชนะเป็นส่วนใหญ่ที่ ฟิลิปปินส์ จนได้ชิงแชมป์ฟิลิปปินส์รุ่นไลท์เวตเมื่อ 20 กันยายน พ.ศ. 2506 แพ้คะแนน คาร์ล เปนาโลซา ไม่ได้แชมป์ อาดิเกยังชกชนะต่อเนื่องอีกหลายครั้ง รวมทั้งไปชกชนะคะแนน ทาเกเตรุ โยชิโมโตะ ที่ ญี่ปุ่นเมื่อ พ.ศ. 2507 และชกชนะคะแนน สมเกียรติ เกียรติเมืองยม ที่ฟิลิปปินส์ อาดิเกได้ครองแชมป์ฟิลิปปินส์รุ่นไลท์เวตเมื่อ 2 สิงหาคม พ.ศ. 2508 ชนะน็อค เปนาโลซา คู่ปรับเก่าในยกที่ 7 เขาป้องกันแชมป์ได้ 1 ครั้ง ก็ได้ชิงแชมป์ OPBF รุ่นไลท์เวตที่ว่าง ชนะคะแนน บู ยองกัง เมื่อ 30 กันยายน พ.ศ. 2509 และป้องกันแชมป์ไว้ได้ถึง 5 ครั้ง จากนั้น ได้ชิงแชมป์โลกรุ่นไลท์เวต WBC ที่ว่างเมื่อ 14 ธันวาคม พ.ศ. 2511 ชนะคะแนน อดอลฟ์ พรุต ที่ ฟิลิปปินส์ แต่พอป้องกันแชมป์ครั้งแรกเมื่อ 31 มกราคม พ.ศ. 2513 เขาเป็นฝ่ายแพ้คะแนน บรูโน อาร์การี ที่ อิตาลีเสียแชมป์ไป
หลังจากเสียแชมป์ อาดิเกยังขึ้นชกอย่างต่อเนื่อง จนได้ชิงแชมป์ OPBF รุ่นไลท์เวลเตอร์เวตที่ว่างเมื่อ 25 กรกฎาคม พ.ศ. 2516 ชนะคะแนน หัวไทร ศิษย์บุญเลิศ ได้แชมป์มาครอง แต่พอป้องกันแชมป์ครั้งแรกก็แพ้คะแนน ลี ชางกิล ที่เกาหลีใต้เมื่อ 27 กันยายน พ.ศ. 2516 เสียแชมป์ไป หลังจากเสียแชมป์ อาดิเกเริ่มชกแพ้เป็นส่วนใหญ่ ขึ้นชิงแชมป์ฟิลิปปินส์รุ่นเวลเตอร์เวตเมื่อ 31 ตุลาคม พ.ศ. 2518 ทำได้เพียงเสมอกับ เฟล เปดรานซา จากนั้น ไปชิงแชมป์ OPBF รุ่นเวลเตอร์เวตที่ ญี่ปุ่นเมื่อ 16 กุมภาพันธ์ พ.ศ. 2519 แพ้คะแนน เรียว โซริมาชิ ไม่ได้แชมป์ จากนั้น ขึ้นชิงแชมป์ฟิลิปปินส์รุ่นเวลเตอร์เวตอีก 2 ครั้งใน พ.ศ. 2519 ก็ทำได้เพียงเสมอและแพ้คะแนน กิเดออน โตโยกอน เขาขึ้นชกครั้งสุดท้ายเมื่อ 12 มีนาคม พ.ศ. 2520 แพ้น็อค อัลเบอร์โต ครูซ ยก 5 จากนั้นก็แขวนนวมไป
ยูเอฟซี 90
ยูเอฟซี 90 (UFC 90) เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 25 ตุลาคม ค.ศ. 2008 ที่สนามAllstate Arena ในเมืองRosemont, Illinois, สหรัฐอเมริกา
นกอัลบาทรอสคิ้วดำ
นกอัลบาทรอสคิ้วดำ (Black-browed albatross; หรือ melanophris ) เป็นนกทะเลขนาดใหญ่ชนิดหนึ่ง จำพวกนกอัลบาทรอส (Diomedeidae)
นกอัลบาทรอสคิ้วดำ เป็นนกอัลบาทรอสขนาดกลาง มีส่วนหัวที่ใหญ่กว่าลูกเบสบอลเล็กน้อย มีคิ้วสีดำที่โดดเด่นคาดเหนือดวงตาสีดำขลับ จะงอยปากยาวประมาณ 10 เซนติเมตร มีโทนสีไล่กันจากโคนสีเหลืองนวลเป็นสีชมพูอ่อนและชมพูเข้มตอนปลาย นกในช่วงวัยรุ่นจะมีจะงอยปากสีเข้ม นกขนาดโตเต็มที่มีความยาวลำตัว 80–95 เซนติเมตร (31–37 นิ้ว) ความกว้างปีก 200–240 เซนติเมตร (79–94 นิ้ว) น้ำหนักโดยเฉลี่ย  2.9–4.7 กิโลกรัม (6.4–10 นิ้ว) และมีอายุขัยได้มากกว่า 70 ปี
นกอัลบาทรอสคิ้วดำ กระจายพันธุ์อยู่ในซีกโลกใต้ ทั้งมหาสมุทรแอตแลนติก และแปซิฟิก โดยเฉพาะในหมู่เกาะฟอล์กแลนด์ และอาจพบได้ถึงเกาะแคมป์เบลล์ ในนิวซีแลนด์ นกวัยรุ่นจะกลับเข้าหาฝั่งเป็นครั้งแรกหลังจากใช้ชีวิตอยู่ในทะเลนาน 4-5 ปี เพื่อหาคู่ โดยจะอวดท่วงท่าลีลา รำแพนหาง และส่งเสียงขันคู หรือโก่งคอเข้าหาคู่และเอียงจะงอยปากแนบกัน เพื่อแสดงความพร้อมในการผสมพันธุ์ การหาคู่มักใช้เวลานานราว 2 ปี นกที่เข้าคู่กันได้ดีและนั่งอยู่ด้วยกันเป็นเวลานาน เพื่อทำความรู้จักและเข้าคู่กัน เพราะการเลี้ยงลูกต้องอาศัยทั้งตัวผู้และตัวเมีย โดยทำรังบนหน้าผาชายฝั่ง
นกอัลบาทรอสคิ้วดำ จำนวน 399,000 คู่ หรือ 2 ใน 3 ของนกอัลบาทรอสคิ้วดำทั่วโลกจะบินมาวางไข่ที่หมู่เกาะฟอล์กแลนด์ แต่จำนวนของนกลดลงอย่างน่าใจหาย เนื่องจากการประมงเบ็ดราวและอวนลากในมหาสมุทรของซีกโลกใต้ จนกระทั่งในปี ค.ศ. 2003 สหภาพระหว่างประเทศว่าด้วยการอนุรักษ์ธรรมชาติ (IUCN) ประกาศให้เป็นสัตว์อยู่ในสถานะใกล้สูญพันธุ์ทั่วโลกมาจนถึงปัจจุบัน
นกอัลบาทรอสคิ้วดำ ได้รับการตั้งชื่อวิทยาศาสตร์ครั้งแรกว่า Diomedea melanophris โดย คอนราด จาค็อบ แทมมินค์ นักสัตววิทยาชาวดัตช์ ในปี ค.ศ. 1828 โดยได้ต้นแบบมาจากแหลมกูดโฮป
โดยที่คำว่า melanophrus มาจากภาษากรีก 2 คำ คือ "melas" หรือ "melanos" หมายถึง "ดำ" และ "ophrus" หมายถึง "คิ้ว" ที่หมายถึงขนสีดำคล้ายคิ้วรอบดวงตานก
เศษส่วนต่อเนื่อง
ในคณิตศาสตร์ เศษส่วนต่อเนื่อง (continued fraction) คือนิพจน์ที่อยู่ในรูป
เมื่อ a_0 เป็นจำนวนเต็มใดๆ และเลข a_i ตัวอื่นๆ เป็นจำนวนเต็มบวก ถ้าเศษของเศษส่วนต่อเนื่องแต่ละชั้นสามารถมีค่าเป็นจำนวนเต็มอื่นๆ ที่ไม่ใช่หนึ่งได้ เราจะเรียกนิพจน์เหล่านั้นว่าเศษส่วนต่อเนื่องรูปทั่วไป (generalized continued fraction) เพื่อป้องกันความสับสน เราอาจเรียกเศษส่วนต่อเนื่องธรรมดา (ที่ "ไม่ใช่" เศษส่วนต่อเนื่องรูปทั่วไป) ว่า เศษส่วนต่อเนื่องอย่างง่าย
สัญลักษณ์
ด้วยสัญลักษณ์
หรือด้วยสัญลักษณ์ของพริงส์ไฮม์
หรือ
(สัญลักษณ์ข้างบนนี้ไม่ค่อยเป็นที่นิยมใช้เท่าใดนัก) หรือ
โดยอาจใช้จุลภาคแทนเซมิโคลอนก็ได้
นอกจากนี้เรายังสามารถนิยม เศษส่วนต่อเนื่องอนันต์ (infinite continued fraction) เป็นลิมิต
การหาเศษส่วนต่อเนื่องของจำนวนจริง
การหาเศษส่วนต่อเนื่องของจำนวนจริง r ทำได้ดังต่อไปนี้ เริ่มต้นจากเขียนภาคจำนวนเต็มของ r แล้วลบภาคจำนวนเต็มออกจาก r การหาเศษส่วนต่อเนื่องจะเสร็จสิ้นเมื่อผลลัพธ์ที่ได้เป็นศูนย์ หากไม่เป็นศูนย์ ให้หาส่วนกลับของผลลัพธ์แล้วทำซ้ำจนกระทั่งผลลัพธ์เป็นศูนย์ (อย่างไรก็ดี ขั้นตอนวิธีนี้จะเสร็จสิ้นก็ต่อเมื่อ r เป็นจำนวนตรรกยะเท่านั้น) เสร็จแล้วให้นำภาคจำนวนเต็มทั้งหมดมาเขียนเรียงกันจากตัวแรกถึงตัวสุดท้าย ก็จะได้เศษส่วนต่อเนื่องของ r
นอกจากนี้ 3.245 ยังสามารถแทนได้ด้วยเศษส่วนต่อเนื่อง [3; 4, 12, 3, 1] อีกด้วย
เศษส่วนต่อเนื่องจำกัด
สำหรับเศษส่วนต่อเนื่องจำกัดใดๆ
ดังนั้น เศษส่วนต่อเนื่องจำกัดใดๆ จะมีเศษส่วนต่อเนื่องจำกัดอีกตัวหนึ่งที่มีค่าเป็นตัวเลขเท่ากัน ตัวอย่างเช่น
เศษส่วนต่อเนื่องจำกัดทุกตัวเป็นจำนวนตรรกยะ และจำนวนตรรกยะทุกจำนวนสามารถเขียนแทนด้วยเศษส่วนต่อเนื่องได้สองแบบเท่านั้น ในแบบหนึ่ง เลขตัวสุดท้ายคือ 1 ในอีกแบบหนึ่งเลขตัวสุดท้ายจะมีค่ามากกว่า 1 เว้นแต่ว่าจำนวนตรรกยะที่กล่าวถึงคือ 1
เศษส่วนต่อเนื่องอนันต์
เศษส่วนต่อเนื่องอนันต์ทุกตัวเป็นจำนวนอตรรกยะ และจำนวนอตรรกยะทุกจำนวนสามารถเขียนแทนได้ด้วยเศษส่วนต่อเนื่องเพียงหนึ่งแบบเท่านั้น
การเขียนแทนจำนวนตรรกยะด้วยเศษส่วนต่อเนื่องมีประโยชน์มาก เนื่องจากส่วนต้นของเศษส่วนต่อเนื่องจะให้จำนวนตรรกยะที่เป็นค่าประมาณที่ดีของจำนวนอตรรกยะนั้น จำนวนตรรกยะเหล่านี้ เรียกว่า คอนเวอร์เจนท์ ของเศษส่วนต่อเนื่อง คอนเวอร์เจนท์ตัวที่ 0, 2, 4, ... จะมีค่าน้อยกว่าจำนวนอตรรกยะเดิม และคอนเวอร์เจนท์ตัวที่ 1, 3, 5, ... จะมีค่าน้อยกว่าจำนวนอตรรกยะเดิมเสมอ
คอนเวอร์เจนท์สี่ตัวแรกของเศษส่วนต่อเนื่อง (ตัวที่ 0 ถึงตัวที่ 3) ได้แก่
สังเกตว่า เศษของคอนเวอร์เจนท์ตัวที่สามเกิดจากการคูณเศษของคอนเวอร์เจนท์ตัวที่สองด้วยภาคจำนวนเต็ม (จากอัลกอริทึมข้างบน ในที่นี้คือ a_3) ตัวที่สาม แล้วบวกด้วยเศษของคอนเวอร์เจนท์ตัวที่สอง ส่วนของคอนเวอร์เจนท์ตัวที่สามก็สร้างขึ้นในทำนองเดียวกัน
หากเศษของคอนเวอร์เจนท์ตัวที่ 0, 1, 2, ... คือ และส่วนคือ  เราจะได้ว่า h_0 = a_0, k_0 = 1,, และ k_1 = a_1 เศษและส่วนของคอนเวอร์เจนท์ตัวอื่นๆ สามารถหาได้โดยความสัมพันธ์เวียนบังเกิดต่อไปนี้
ดังนั้น
ทฤษฎีบท 1
สำหรับจำนวนจริงบวก x ใดๆ
ทฤษฎีบท 2
คอนเวอร์เจนท์ของ [a0, a1, a2, ...] อยู่ในรูป
ทฤษฎีบท 3
ถ้าคอนเวอร์เจนท์ตัวที่ n ของเศษส่วนต่อเนื่องตัวหนึ่งคือ h_n/k_n แล้ว
บทเสริมที่ 1: คอนเวอร์เจนท์ทุกตัวเป็นเศษส่วนอย่างต่ำ (เนื่องจากตัวประกอบร่วมของ h_n และ k_n จะต้องหาร ลงตัว)
บทเสริม 2: ผลต่างของคอนเวอร์เจนท์สองตัวที่ติดกันเป็นเศษส่วนที่ค่าสัมบูรณ์ของเศษคือ 1
บทเสริม 3: ลำดับของคอนเวอร์เจนท์สมมูลกับอนุกรมต่อไปนี้
บทเสริม 4: แมทริกซ์ มีดีเทอร์มิแนนต์เท่ากับ 1 หรือ -1 ดังนั้นจึงเป็นสมาชิกของกรุปของแมทริกซ์ยูนิมอดูลาร์
ทฤษฎีบท 4
คอนเวอร์เจนท์ตัวหนึ่งๆ จะมีค่าใกล้กลับค่าของเศษส่วนต่อเนื่องมากกว่าคอนเวอร์เจนท์ที่มาก่อนมันเสมอ โดยเราสามารถเขียนข้อความนี้เป็นประโยคสัญลักษณ์ได้ดังต่อไปนี้ ให้ x เป็นค่าของเศษส่วนต่อเนื่อง และให้ r และ s เป็นจำนวนเต็มที่ไม่เป็นลบใดๆ โดยที่ r > s
บทเสริม 1: คอนเวอร์เจนท์ตัวที่มีหมายเลขเป็นเลขคู่จะมีค่าเพิ่มขึ้นเสมอ แต่ไม่มีทางเกิน x
บทเสริม 2: คอนเวอร์เจนท์ตัวที่มีหมายเลขเป็นเลขคี่จะมีค่าลดลงเสมอ แต่ไม่มีทางต่ำกว่า x
ทฤษฎีบท 5
บทเสริม 1: คอนเวอร์เจนท์ใดๆ จะมีค่าใกล้กับค่าของเศษส่วนต่อเนื่องกว่าจำนวนตรรกยะใดๆ ที่มีส่วนไม่เกินส่วนของคอนเวอร์เจนท์ตัวนั้น
เดอะ วัน เอ็นเตอร์ไพรส์
บริษัท เดอะ วัน เอ็นเตอร์ไพรส์ จำกัด (มหาชน) (อังกฤษ: The ONE Enterprise Public Company Limited; ชื่อย่อ: ONEE) เป็นบริษัทมหาชนจำกัดที่ประกอบธุรกิจโดยการถือหุ้นในบริษัทอื่น ซึ่งเป็นผู้นำในการประกอบธุรกิจสื่อและความบันเทิงอย่างครบวงจร ตั้งแต่การเป็นผู้สร้างสรรค์เนื้อหา ผ่านการผลิตรายการที่มีคุณภาพหลากหลายประเภท ครอบคลุมผู้ชมทุกกลุ่มเป้าหมาย ไปจนถึงการเป็นเจ้าของช่องทางเผยแพร่เนื้อหาที่ครอบคลุมทั้งออนไลน์และออฟไลน์ รวมถึงการจัดอีเวนต์, การรับจ้างผลิตและให้บริการแก่บุคคลภายนอก และการจำหน่ายลิขสิทธิ์เนื้อหาไปสู่ต่างประเทศ นอกจากนี้ยังมีธุรกิจที่เกี่ยวเนื่อง ทั้งการให้บริการสตูดิโอ, การบริหารศิลปิน และการขายสินค้า มีสถานะเป็นกิจการร่วมค้า และเป็นบริษัทเรือธงสำหรับการผลิตเนื้อหาเพื่อออกอากาศทางโทรทัศน์และวิทยุของบริษัท จีเอ็มเอ็ม แกรมมี่ จำกัด (มหาชน) โดยต่อยอดการประกอบธุรกิจมาจาก บริษัท เอ็กแซ็กท์ จำกัด และ บริษัท ซีเนริโอ จำกัด และมี บอย - ถกลเกียรติ วีรวรรณ เป็นประธานเจ้าหน้าที่บริหารกลุ่ม
เดอะ วัน เอ็นเตอร์ไพรส์ มีวิวัฒนาการจากการที่บอยเข้ามากำกับละครให้กับ บริษัท มาสเตอร์แพลน จำกัด (ปัจจุบันคือเอไทม์ มีเดีย) ในเครือจีเอ็มเอ็ม แกรมมี่ ตั้งแต่เดือนมีนาคม พ.ศ. 2533 ก่อนแยกตัวออกมาก่อตั้ง เอ็กแซ็กท์ เมื่อปี พ.ศ. 2534 ขึ้นเป็นบริษัทในเครือเดียวกัน เพื่อผลิตเนื้อหาออกอากาศทางสถานีโทรทัศน์ช่องต่าง ๆ ก่อนจะถูกเข้าซื้อกิจการโดยจีเอ็มเอ็ม มีเดีย ในปี พ.ศ. 2545 จากนั้นบอยได้ก่อตั้ง ซีเนริโอ ขึ้นเมื่อปี พ.ศ. 2547 และถือหุ้นใหญ่เป็นอันดับ 1 เป็นบริษัทร่วมของจีเอ็มเอ็ม มีเดีย เพื่อต่อยอดไปสู่การจัดคอนเสิร์ต, การจัดแสดงละครเวที รวมถึงบริหารโรงละครเมืองไทยรัชดาลัย เธียเตอร์
ต่อมาในปลายปี พ.ศ. 2563 เดอะ วัน เอ็นเตอร์ไพรส์ ได้เข้าซื้อหุ้นสามัญของจีเอ็มเอ็ม แชนแนล โฮลดิ้ง ซึ่งประกอบด้วยจีเอ็มเอ็มทีวี, เชนจ์ 2561, จีเอ็มเอ็ม มีเดีย (รวมถึงเอไทม์ มีเดีย) และจีเอ็มเอ็ม สตูดิโอส์ อินเตอร์เนชั่นแนล เพื่อขยายฐานผู้รับชมเนื้อหาในกลุ่มเป้าหมายอื่น ๆ รวมถึงเพิ่มการทำงานร่วมกันในกลุ่มบริษัท และเข้ารับการแต่งตั้งเป็นตัวแทนการตลาดให้กับช่องจีเอ็มเอ็ม 25 เพื่อวางเนื้อหาของตนในแต่ละช่องทางการรับชมให้ชัดเจนมากขึ้น จากนั้นได้แปรสภาพเป็นบริษัทมหาชนจำกัดในนาม บริษัท เดอะ วัน เอ็นเตอร์ไพรส์ จำกัด (มหาชน) เมื่อวันที่ 3 พฤษภาคม พ.ศ. 2564 เพื่อเข้าจดทะเบียนในตลาดหลักทรัพย์แห่งประเทศไทย ในชื่อย่อหลักทรัพย์ ONEE และเริ่มซื้อขายหลักทรัพย์ตั้งแต่วันที่ 5 พฤศจิกายน ปีเดียวกัน
เอ็กแซ็กท์
ต่อมาบอยต้องการผลิตละครด้วยตนเองเพื่อออกอากาศหลังข่าว จึงได้แยกตัวจากมาสเตอร์แพลนออกมาก่อตั้ง บริษัท เอ็กแซ็กท์ จำกัด (Exact Co., Ltd.) และควบตำแหน่งทั้งผู้จัด ผู้กำกับละคร และกรรมการผู้จัดการของบริษัทด้วยตนเอง แต่ยังเป็นบริษัทย่อยอีกแห่งหนึ่งของแกรมมี่ เพื่อรับจ้างผลิตรายการประเภทละคร เกมโชว์ ทอล์กโชว์ วาไรตี้ ซิตคอม ออกอากาศทางสถานีโทรทัศน์ช่องต่าง ๆ ก่อตั้งเมื่อวันที่ 27 พฤศจิกายน พ.ศ. 2534 โดยผลงานแรกอย่างเต็มรูปแบบของบริษัทคือละครดราม่าเรื่อง รักในรอยแค้น ออกอากาศในปี พ.ศ. 2535 ทางสถานีวิทยุโทรทัศน์กองทัพบกช่อง 5 และต่อมาเอ็กแซ็กท์ก็ประสบความสำเร็จในการผลิตซิตคอมหลายเรื่อง จนกระทั่งเป็นผู้นำในการผลิตซิตคอมของประเทศไทย ก่อนที่เอ็กแซ็กท์ รวมถึงมาสเตอร์แพลน จะถูกเข้าซื้อกิจการไปเป็นบริษัทย่อยของ บริษัท จีเอ็มเอ็ม มีเดีย จำกัด (มหาชน) ในเดือนพฤศจิกายน พ.ศ. 2545
ซีเนริโอ
และในวันที่ 9 เมษายน พ.ศ. 2547 บอยได้ต่อยอดธุรกิจโดยการก่อตั้ง บริษัท ซีเนริโอ จำกัด (Scenario Co., Ltd.) โดยในปัจจุบันถือหุ้นเอง 54.38%, ให้จีเอ็มเอ็ม มีเดีย ถือหุ้น 25% และอีก 20.62% ที่เหลือให้ศิลปิน นักแสดง และผู้บริหารของซีเนริโอเป็นผู้ถือหุ้น โดยมีจุดประสงค์เดียวกับเอ็กแซ็กท์ คือรับจ้างผลิตรายการออกอากาศทางสถานีโทรทัศน์ช่องต่าง ๆ ซึ่งมักจะผลิตรายการร่วมกับเอ็กแซ็กท์เป็นส่วนมาก แต่ซีเนริโอได้ต่อยอดธุรกิจเพิ่มเติมจากเอ็กแซ็กท์คือการจัดแสดงคอนเสิร์ตและละครเวที รวมถึงต่อมายังได้จัดสร้างและบริหารโรงละครเมืองไทยรัชดาลัย เธียเตอร์ โดยการร่วมทุนกับเมืองไทยประกันชีวิตและธนาคารไทยพาณิชย์ มาตั้งแต่ปี พ.ศ. 2550 ซึ่ง 2 กิจการอย่างหลังนี้ซีเนริโอยังคงดำเนินกิจการมาจนถึงปัจจุบัน และตั้งแต่ปี พ.ศ. 2563 ยังมีการผลิตเนื้อหาออกอากาศในช่องทางออนไลน์เพิ่มเติม ตามวิสัยทัศน์ใหม่คือ "มากกว่าละครเวที" ปัจจุบัน จิณณวัตร สิริวัฒน์ เป็นกรรมการผู้จัดการ แทนบอยที่ขยับขึ้นไปเป็นประธานกรรมการแทน นอกจากนี้ ซีเนริโอยังเป็นผู้ถือหุ้นใหญ่อันดับที่ 3 ในเดอะ วัน เอ็นเตอร์ไพรส์ ในปัจจุบัน และยังเป็นผู้ถือหุ้นรายเดิมที่เสนอขายหุ้นใหม่แก่ประชาชนทั่วไปเป็นครั้งแรกของ เดอะ วัน เอ็นเตอร์ไพรส์ อีกด้วย
การปรับโครงสร้าง
ในวันที่ 23 ธันวาคม พ.ศ. 2557 ภายหลังจีเอ็มเอ็ม แกรมมี่ ขายหุ้นเพิ่มทุนในบริษัท จีเอ็มเอ็ม วัน ทีวี เทรดดิง จำกัด (ชื่อในขณะนั้นของ เดอะ วัน เอ็นเตอร์ไพรส์) ให้กับบอยและกลุ่มของบอยแล้ว ทั้ง 2 ฝ่ายได้ทำสัญญาร่วมกัน ซึ่งกำหนดให้เอ็กแซ็กท์และซีเนริโอโอนย้ายผู้บริหาร บุคลากรฝ่ายการผลิต ทรัพย์สิน และอุปกรณ์ในการผลิตรายการโทรทัศน์ทั้งหมด ยกเว้นลิขสิทธิ์ในคลังเนื้อหาเดิมของเอ็กแซ็กท์และซีเนริโอ จากจีเอ็มเอ็ม มีเดีย ไปยังจีเอ็มเอ็ม วัน ทีวี เทรดดิง ทำให้เอ็กแซ็กท์และซีเนริโอเหลือธุรกิจเกี่ยวกับรายการโทรทัศน์เพียงเฉพาะการถือลิขสิทธิ์ในคลังเนื้อหาเดิมของรายการและละครโทรทัศน์ที่ผลิตขึ้นก่อนปรับโครงสร้าง และซีเนริโอยังคงประกอบธุรกิจละครเวทีและคอนเสิร์ตเช่นเดิม โดยมีผลหลังการเสร็จสิ้นกระบวนการเพิ่มทุนเมื่อวันที่ 27 มีนาคม พ.ศ. 2558
ต่อมาในวันที่ 24 สิงหาคม พ.ศ. 2560 บริษัท อเดลฟอส จำกัด ของกลุ่มทีซีซี ได้จองซื้อหุ้นเพิ่มทุนของบริษัท จีเอ็มเอ็ม แชนแนล เทรดดิ้ง จำกัด ผู้ดูแลกลุ่มธุรกิจทั้งหมดของช่องจีเอ็มเอ็ม 25 ของจีเอ็มเอ็ม แกรมมี่ ซึ่งได้รวมเอาจีเอ็มเอ็ม มีเดีย เข้ามาเป็นบริษัทย่อยด้วย ในสัญญาจึงระบุให้จีเอ็มเอ็ม แกรมมี่ ปรับโครงสร้างการลงทุน โดยเข้าซื้อและรับโอนหุ้นในเอ็กแซ็กท์และซีเนริโอ เฉพาะส่วนที่จีเอ็มเอ็ม มีเดีย ถืออยู่เดิม มาถือเองโดยตรง ทำให้เอ็กแซ็กท์และซีเนริโอถูกย้ายไปเป็นบริษัทย่อยและบริษัทร่วมตามลำดับของจีเอ็มเอ็ม แกรมมี่ ไปโดยปริยาย การปรับโครงสร้างในส่วนนี้แล้วเสร็จเมื่อวันที่ 4 ธันวาคม
บริษัท เดอะ วัน เอ็นเตอร์ไพรส์ จำกัด
ส่วน เดอะ วัน เอ็นเตอร์ไพรส์ นั้น ก่อตั้งขึ้นโดยจีเอ็มเอ็ม แกรมมี่ เมื่อวันที่ 6 กันยายน พ.ศ. 2556 ในชื่อ บริษัท จีเอ็มเอ็ม เอชดี ดิจิทัล ทีวี เทรดดิง จำกัด (GMM HD Digital TV Trading Co., Ltd.) ด้วยทุนจดทะเบียน 200,000,000 บาท ถือหุ้นในสัดส่วน 100% โดยตราไว้ที่หุ้นละ 100 บาท มีสถานะเป็นบริษัทย่อย (Subsidiary) ของจีเอ็มเอ็ม แกรมมี่ และส่งบริษัท จีเอ็มเอ็ม เอชดี ดิจิทัล ทีวี จำกัด (GMM HD Digital TV Co., Ltd.; ปัจจุบันเปลี่ยนชื่อเป็น บริษัท วัน สามสิบเอ็ด จำกัด (One 31 Co., Ltd.)) บริษัทย่อยของตนเข้าประมูลช่องโทรทัศน์ภาคพื้นดินระบบดิจิทัล และชนะการประมูลในประเภทช่องรายการทั่วไป ความละเอียดสูง โดยจีเอ็มเอ็ม แกรมมี่ ได้ถ่ายโอนเนื้อหาของสถานีโทรทัศน์ผ่านดาวเทียม "จีเอ็มเอ็มวัน" มาให้จีเอ็มเอ็ม เอชดี ดิจิทัล ทีวี ดำเนินการออกอากาศทั้งหมดในนาม "ช่องวัน" (ปัจจุบันคือช่องวัน 31) จากนั้นบอยได้เข้าบริหารช่องวันอย่างเต็มรูปแบบตั้งแต่วันที่ 1 มิถุนายน พ.ศ. 2557 ในฐานะประธานเจ้าหน้าที่บริหาร จีเอ็มเอ็ม ดิจิทัลทีวี (ตั้งแต่วันที่ 1 ตุลาคม เปลี่ยนชื่อตำแหน่งเป็น "ประธานเจ้าหน้าที่บริหาร สายธุรกิจ จีเอ็มเอ็ม วัน ดิจิทัลทีวี") ของจีเอ็มเอ็ม แกรมมี่ ต่อมาเมื่อวันที่ 12 มิถุนายน จีเอ็มเอ็ม เอชดี ดิจิทัล ทีวี เทรดดิง ได้เปลี่ยนชื่อเป็น บริษัท จีเอ็มเอ็ม วัน ทีวี เทรดดิง จำกัด (GMM One TV Trading Co., Ltd.) และเพิ่มทุนจดทะเบียนเป็น 400,000,000 บาท ก่อนที่บอยจะปรับเปลี่ยนแผนการออกอากาศละครซึ่งเดิมออกอากาศทาง ททบ.5 โดยย้ายมาออกอากาศทางช่องวันตั้งแต่วันที่ 24 พฤศจิกายน เพื่อให้สอดคล้องกับเปลี่ยนแปลงรูปแบบการออกอากาศเพื่อให้ ททบ.5 เป็นสถานีโทรทัศน์ประเภทบริการสาธารณะเพื่อความมั่นคง รวมถึงกฎการเช่าเวลาผลิตรายการของ กสทช. และการขาดทุนในการเช่าเวลาผลิตละครกับ ททบ.5 อีกด้วย
ภายใต้การบริหารของบอย
จากนั้นเมื่อวันที่ 24 ธันวาคม พ.ศ. 2557 คณะกรรมการของจีเอ็มเอ็ม แกรมมี่ ได้อนุมัติการปรับโครงสร้างธุรกิจครั้งใหญ่ในจีเอ็มเอ็ม วัน ทีวี เทรดดิง โดยเพิ่มทุนจดทะเบียนอีก 500,000,000 บาท ในจำนวนนี้ถือหุ้นเองจำนวน 59,000,000 บาท และหุ้นส่วนที่เหลือคิดเป็นจำนวน 441,000,000 บาท ขายให้กับบอยและกลุ่มของบอย (ประกอบด้วยบริษัท ซีเนริโอ จำกัด, หุ้นที่บอยถือโดยตรง และบริษัท วัน ทำ ดี จำกัด) เป็นผู้ถือหุ้น รวมเป็นทุนจดทะเบียนใหม่ในขณะนั้นคือ 900,000,000 บาท ทำให้สัดส่วนการถือหุ้นในจีเอ็มเอ็ม วัน ทีวี เทรดดิง ระหว่างจีเอ็มเอ็ม แกรมมี่ กับบอยและกลุ่มของบอย เปลี่ยนแปลงไปเป็น 51% ต่อ 49% จึงเปลี่ยนสถานะจากบริษัทย่อยเป็นกิจการร่วมค้า (Joint Venture) พร้อมทั้งทำสัญญาระหว่างผู้ถือหุ้น ให้จีเอ็มเอ็ม วัน ทีวี เทรดดิง รับโอนกิจการโทรทัศน์ทั้งหมดของเอ็กแซ็กท์และซีเนริโอ ออกมาจากจีเอ็มเอ็ม มีเดีย และโอนถ่ายไปยังจีเอ็มเอ็ม วัน ทีวี ซึ่งเป็นบริษัทย่อยที่ประกอบธุรกิจหลัก เพื่อเพิ่มความสะดวกในการบริหารทั้งเนื้อหาที่ตนผลิตและช่องทางการเผยแพร่ให้เป็นวงจรเดียวกัน และยังขายเงินลงทุนทั้งหมดในบริษัท แอ็กซ์ สตูดิโอ จำกัด ซึ่งในขณะนั้นถือหุ้นโดยจีเอ็มเอ็ม แกรมมี่ และซีเนริโอ ให้กับจีเอ็มเอ็ม วัน ทีวี เทรดดิง เพื่อเข้าซื้อมาเป็นบริษัทย่อยของตน สำหรับใช้เป็นสตูดิโอถ่ายทำรายการและละครของช่องวัน โดยที่ประชุมวิสามัญผู้ถือหุ้นของจีเอ็มเอ็ม แกรมมี่ ได้เห็นชอบการปรับโครงสร้างธุรกิจทั้งหมดเมื่อวันที่ 10 กุมภาพันธ์ พ.ศ. 2558 โดยกระบวนการเพิ่มทุนและการปรับโครงสร้างองค์กรทั้งหมดเสร็จสิ้นในวันที่ 27 มีนาคม และในช่วงเดือนเมษายน จีเอ็มเอ็ม วัน ทีวี เทรดดิง ได้เข้าซื้อหุ้นในบริษัท เดอะ นิวส์ ทีวี จำกัด จากจีเอ็มเอ็ม แกรมมี่ และเปลี่ยนชื่อเป็น บริษัท เอ็กแซ็กท์ ซีเนริโอ จำกัด (คนละนิติบุคคลกับเอ็กแซ็กท์และซีเนริโอ) มาเป็นบริษัทย่อย เพื่อดูแล ประสานงาน และบริหารจัดการศิลปินในสังกัด
ต่อมาในวันที่ 27 พฤษภาคม จีเอ็มเอ็ม วัน ทีวี เทรดดิง ได้เปลี่ยนชื่อเป็น บริษัท เดอะ วัน เอ็นเตอร์ไพรส์ จำกัด (The ONE Enterprise Co., Ltd.) และเพิ่มทุนจดทะเบียนเป็น 1,500,000,000 บาท จากนั้นในเดือนมิถุนายน เดอะ วัน เอ็นเตอร์ไพรส์ ได้เข้าซื้อหุ้นบริษัท มีมิติ จำกัด ของรุ่งธรรม พุ่มสีนิล ในส่วนที่จีเอ็มเอ็มทีวีถืออยู่เดิมทั้งหมด ซึ่งคิดเป็น 70% ของหุ้นในมีมิติ ทำให้มีมิติถูกย้ายไปเป็นบริษัทย่อยของเดอะ วัน เอ็นเตอร์ไพรส์ ไปโดยปริยาย เพื่อร่วมผลิตรายการเกมโชว์ วาไรตี้โชว์ เรียลลิตี้โชว์ ออกอากาศทางช่องวันและจีเอ็มเอ็ม แชนแนล และวันที่ 17 พฤศจิกายน หลังจากเข้าซื้อแอ็กซ์ สตูดิโอ ตามมติที่ประชุมวิสามัญผู้ถือหุ้นของจีเอ็มเอ็ม แกรมมี่ จำนวนอีก 405,000,000 บาท เป็นที่เรียบร้อยแล้ว ทุนจดทะเบียนจึงเพิ่มขึ้นเป็น 1,905,000,000 บาท โดยเดอะ วัน เอ็นเตอร์ไพรส์ เข้าถือหุ้นในแอ็กซ์ สตูดิโอทั้งหมด และเดอะ วัน เอ็นเตอร์ไพรส์ ได้รับหุ้นจากผู้ถือหุ้นเดิมของแอ็กซ์ สตูดิโอ มาเพิ่มให้กับผู้ถือหุ้นของตนตามสัดส่วน ต่อมาในเดือนธันวาคม พ.ศ. 2559 เดอะ วัน เอ็นเตอร์ไพรส์ ได้จำหน่ายหุ้นที่ตนถือในมีมิติให้รุ่งธรรมไปถือโดยตรงจำนวน 27,000 หุ้น พร้อมโอนพนักงานบางส่วนของตนไปยังมีมิติ และปรับสถานะเป็นบริษัทร่วม เนื่องจากเดอะ วัน เอ็นเตอร์ไพรส์ ต้องการมุ่งเน้นการผลิตละครเป็นหลัก อย่างไรก็ตาม รุ่งธรรมและเดอะ วัน เอ็นเตอร์ไพรส์ ก็ได้ทำสัญญาระหว่างผู้ถือหุ้นในมีมิติ โดยเดอะ วัน เอ็นเตอร์ไพรส์ จะประสานงานกับสถานีโทรทัศน์ในการเช่าเวลาออกอากาศรายการของมีมิติ
ประนันท์ภรณ์เข้าเพิ่มทุนเป็น 2 เท่า
ในช่วงต้นปี พ.ศ. 2560 เดอะ วัน เอ็นเตอร์ไพรส์ ได้ปรับโครงสร้างธุรกิจครั้งใหญ่อีกครั้งหนึ่ง โดยได้ขายหุ้นเพิ่มทุนให้แก่บริษัท ประนันท์ภรณ์ จำกัด ซึ่งถือหุ้นใหญ่จำนวน 100% โดยแพทย์หญิงปรมาภรณ์ ปราสาททองโอสถ บุตรสาวของนายแพทย์ปราเสริฐ ปราสาททองโอสถ ผู้ก่อตั้งสายการบินบางกอกแอร์เวย์ส และเครือกรุงเทพดุสิตเวชการ จำนวน 2 ครั้ง ในวันที่ 31 มีนาคม และ 31 พฤษภาคม เป็นจำนวน 500,000,000 บาท และ 1,405,000,000 บาท ตามลำดับ ทำให้ปรมาภรณ์เป็นผู้ถือหุ้นมากที่สุดใน เดอะ วัน เอ็นเตอร์ไพรส์ 1,905,000,000 บาท และทำให้ทุนจดทะเบียนเพิ่มจากเดิม 2 เท่า คือ 3,810,000,000 บาท โดยมีสัดส่วนการถือหุ้นในเดอะ วัน เอ็นเตอร์ไพรส์ ระหว่างประนันท์ภรณ์, จีเอ็มเอ็ม แกรมมี่ กับบอยและกลุ่มของบอย เป็น 50% : 25.50% : 24.50% อย่างไรก็ตาม ประนันท์ภรณ์ไม่ได้เข้ามาเปลี่ยนแปลงโครงสร้างการบริหารของเดอะ วัน เอ็นเตอร์ไพรส์ แต่อย่างใด ภายหลังการเพิ่มทุนเสร็จสิ้น เดอะ วัน เอ็นเตอร์ไพรส์ ได้แต่งตั้งไพบูลย์ ดำรงชัยธรรม ประธานกรรมการของจีเอ็มเอ็ม แกรมมี่ ให้ดำรงตำแหน่งประธานกรรมการของ เดอะ วัน เอ็นเตอร์ไพรส์ ควบอีกบริษัทหนึ่ง ระหว่างนี้ในวันที่ 17 เมษายน ซีเนริโอได้เสนอขายหุ้นที่ตนถืออยู่ใน เดอะ วัน เอ็นเตอร์ไพรส์ จำนวน 220,000,000 บาท ให้จีเอ็มเอ็ม แกรมมี่ มาลงทุนในเดอะ วัน เอ็นเตอร์ไพรส์ เพิ่มเติม โดยได้รับความเห็นชอบที่ประชุมวิสามัญผู้ถือหุ้นของจีเอ็มเอ็ม แกรมมี่ เมื่อวันที่ 26 พฤษภาคม และกระบวนการเข้าซื้อหุ้นเสร็จสิ้นในเดือนมีนาคม พ.ศ. 2561 ทำให้สัดส่วนการถือหุ้นในเดอะ วัน เอ็นเตอร์ไพรส์ ระหว่างประนันท์ภรณ์, จีเอ็มเอ็ม แกรมมี่ กับบอยและกลุ่มของบอย เปลี่ยนเป็น 50% : 31.27% : 18.73% และตั้งแต่วันที่ 1 มีนาคม สายธุรกิจ จีเอ็มเอ็ม วัน ดิจิทัลทีวี ก็ได้ถูกโอนย้ายจากจีเอ็มเอ็ม แกรมมี่ ไปเป็นธุรกิจของ เดอะ วัน เอ็นเตอร์ไพรส์ อย่างเต็มรูปแบบ จากการปรับโครงสร้างองค์กรของจีเอ็มเอ็ม แกรมมี่
เข้าบริหารจีเอ็มเอ็ม แชนแนล โฮลดิ้ง
เมื่อวันที่ 27 พฤศจิกายน พ.ศ.​ 2563 เดอะ วัน เอ็นเตอร์ไพรส์ ได้เข้าซื้อหุ้นสามัญของบริษัท จีเอ็มเอ็ม แชนแนล โฮลดิ้ง จำกัด (ซึ่งเปลี่ยนชื่อมาจากจีเอ็มเอ็ม แชนแนล เทรดดิ้ง; ประกอบด้วย จีเอ็มเอ็มทีวี, เชนจ์ 2561, จีเอ็มเอ็ม มีเดีย (รวมถึงเอไทม์ มีเดีย) และจีเอ็มเอ็ม สตูดิโอส์ อินเตอร์เนชั่นแนล) จากจีเอ็มเอ็ม แกรมมี่ และกลุ่มทีซีซี มูลค่า 2,200,000,000 ล้านบาท ทำให้เดอะ วัน เอ็นเตอร์ไพรส์ ได้กลุ่มบริษัทที่มีความเชี่ยวชาญในการสร้างสรรค์เนื้อหาหลากหลายประเภท เข้าถึงกลุ่มเป้าหมายของผู้รับชมเนื้อหาในหลากหลายกลุ่ม รวมถึงช่องทางการเผยแพร่เนื้อหาทางออฟไลน์เพิ่มเติมคือวิทยุ เข้ามาบริหารและเติมเต็มในส่วนที่ขาดหายไปทั้งหมด รวมถึงทำสัญญาแต่งตั้งตัวแทนการตลาด และสัญญาอนุญาตให้ใช้ลิขสิทธิ์รายการของช่องจีเอ็มเอ็ม 25 จากบริษัท จีเอ็มเอ็ม แชนแนล จำกัด ผู้รับใบอนุญาตของช่องจีเอ็มเอ็ม 25 ซึ่งถูกโอนขายไปเป็นบริษัทย่อยของจีเอ็มเอ็ม โฮลดิ้ง ในเครือจีเอ็มเอ็ม แกรมมี่ ทำให้ เดอะ วัน เอ็นเตอร์ไพรส์ ได้รับสิทธิ์ในการเป็นตัวแทนการตลาด ผ่านการจัดหาลูกค้า การจำหน่ายเวลาโฆษณาทั้งหมด และการร่วมผลิตรายการให้กับช่องจีเอ็มเอ็ม 25 โดยการปรับโครงสร้างทั้งหมดเสร็จสิ้นตั้งแต่วันที่ 30 พฤศจิกายน พ.ศ. 2563 มีผลตั้งแต่วันที่ 1 ธันวาคม ยกเว้นการเป็นตัวแทนการตลาดและการอนุญาตใช้ชื่อรายการโทรทัศน์ที่มีผลตั้งแต่วันที่ 1 มกราคม พ.ศ. 2564 จนกว่าจะหมดอายุใบอนุญาตของช่องจีเอ็มเอ็ม 25
การเข้าซื้อกิจการครั้งนี้เป็นการปรับโครงสร้างธุรกิจของจีเอ็มเอ็ม แกรมมี่ โดยแยกกิจการวิทยุและการผลิตเนื้อหาออกอากาศทางโทรทัศน์ของตนไปอยู่ในความดูแลของ เดอะ วัน เอ็นเตอร์ไพรส์ ทั้งหมด เพื่อเพิ่มความหลากหลายในการสร้างสรรค์เนื้อหาของเดอะ วัน เอ็นเตอร์ไพรส์ ให้ครอบคลุมทุกกลุ่มเป้าหมายของผู้รับชม และเป็นการขยายฐานของผู้รับชมเนื้อหาให้ครอบคลุมมากขึ้นตามยุคสมัยที่เปลี่ยนไปในปัจจุบันที่มีผู้รับชมเนื้อหาเฉพาะกลุ่มมากขึ้น และเพื่อขจัดความขัดแย้งทางผลประโยชน์ระหว่างจีเอ็มเอ็ม แกรมมี่ และเดอะ วัน เอ็นเตอร์ไพรส์ ซึ่งเป็นกิจการร่วมค้ากัน ถือเป็นส่วนหนึ่งของการเตรียมความพร้อมเพื่อนำ เดอะ วัน เอ็นเตอร์ไพรส์ เข้าสู่การเป็นบริษัทมหาชนจำกัด เพื่อทำการระดมทุนสาธารณะผ่านการเสนอขายหุ้นใหม่แก่ประชาชนทั่วไปเป็นครั้งแรก (Initial public offering; IPO) และเข้าจดทะเบียนในตลาดหลักทรัพย์แห่งประเทศไทย ในกลุ่มอุตสาหกรรมบริการ หมวดธุรกิจสื่อและสิ่งพิมพ์ ซึ่งจะทำให้มูลค่าของบริษัทเพิ่มมากขึ้นจากทรัพย์สิน และการเป็นผู้นำด้านการสร้างสรรค์เนื้อหาอย่างครบวงจร โดยเมื่อวันที่ 12 มกราคม พ.ศ. 2564 คณะกรรมการของจีเอ็มเอ็ม แกรมมี่ ได้มีมติกำหนดให้ เดอะ วัน เอ็นเตอร์ไพรส์ เป็นบริษัทเรือธง (Flagship Company) ของจีเอ็มเอ็ม แกรมมี่ สำหรับการประกอบกิจการผลิตเนื้อหาที่มุ่งเน้นเพื่อการออกอากาศผ่านช่องทางโทรทัศน์ภาคพื้นดินระบบดิจิทัล และวิทยุกระจายเสียงระบบเอฟเอ็ม
วันที่ 10 มีนาคม ปีเดียวกัน จีเอ็มเอ็ม แกรมมี่ ได้อนุมัติแนวทางการดำเนินธุรกิจเพิ่มเติมระหว่างตนกับ เดอะ วัน เอ็นเตอร์ไพรส์ และอนุมัติแผนการนำเดอะ วัน เอ็นเตอร์ไพรส์ เข้าจดทะเบียนในตลาดหลักทรัพย์แห่งประเทศไทย ไปให้ที่ประชุมผู้ถือหุ้นพิจารณา โดยมีเงื่อนไขในการเข้าจดทะเบียนจำนวน 4 ข้อ จากนั้นเมื่อวันที่ 21 เมษายน ที่ประชุมสามัญผู้ถือหุ้นของเดอะ วัน เอ็นเตอร์ไพรส์ มีมติพิเศษอนุมัติให้แปรสภาพเป็นบริษัทมหาชนจำกัด พร้อมเพิ่มทุนจดทะเบียนจากเดิม 3,810,000,000 ล้านบาท เป็น 4,762,500,000 ล้านบาท เพิ่มขึ้นจากเดิม 952,500,000 บาท คิดเป็น 20% ของทุนจดทะเบียนเดิม เพื่อใช้เป็นหุ้นเพิ่มทุนสำหรับการเสนอขายหุ้นใหม่แก่ประชาชนทั่วไปเป็นครั้งแรก รวมถึงแตกหุ้นจากเดิมหุ้นละ 100 บาท เป็นหุ้นละ 2 บาท ทำให้จำนวนหุ้นทั้งหมดของเดอะ วัน เอ็นเตอร์ไพรส์ มีจำนวน 2,381,250,000 หุ้น ในจำนวนนี้เสนอขายหุ้นใหม่แก่ประชาชนทั่วไปเป็นครั้งแรกเป็นจำนวน 476,250,000 หุ้น (ตามเงื่อนไขเข้าจดทะเบียนข้อที่ 1) โดยมีผลหลังแปรสภาพ จากนั้นเมื่อวันที่ 28 เมษายน ได้กระจายหุ้นที่ถือโดยบริษัท วัน ทำ ดี จำกัด ให้ผู้ถือหุ้นของวัน ทำ ดี เป็นผู้ถือหุ้นโดยตรงตามสัดส่วน และในวันที่ 30 เมษายน ที่ประชุมสามัญผู้ถือหุ้นของจีเอ็มเอ็ม แกรมมี่ ก็ได้มีมติอนุมัติเป็นเอกฉันท์ให้นำ เดอะ วัน เอ็นเตอร์ไพรส์ เข้าจดทะเบียนในตลาดหลักทรัพย์แห่งประเทศไทย ตามแผนที่วางไว้
บริษัท เดอะ วัน เอ็นเตอร์ไพรส์ จำกัด (มหาชน)
ต่อมาเมื่อวันที่ 10 พฤษภาคม เดอะ วัน เอ็นเตอร์ไพรส์ ได้ยื่นแบบแสดงรายการข้อมูลและร่างหนังสือชี้ชวนต่อสำนักงานคณะกรรมการกำกับหลักทรัพย์และตลาดหลักทรัพย์ ในชื่อย่อหลักทรัพย์ ONEE โดยมีกลุ่มธุรกิจการเงินเกียรตินาคินภัทร เป็นที่ปรึกษาทางการเงิน ผู้จัดการการจัดจำหน่ายและรับประกันการจำหน่าย ซึ่งพบว่าซีเนริโอได้เสนอขายหุ้นใหม่ให้แก่ประชาชนเป็นครั้งแรกเพิ่มเติมอีกจำนวน 20,025,000 หุ้น มูลค่า 40,050,000 บาท คิดเป็นสัดส่วน 0.84% รวมแล้ว ONEE เสนอขายหุ้นใหม่แก่ประชาชนทั่วไปทั้งหมด 20.84% คิดเป็นจำนวน 496,252,500 หุ้น และเมื่อวันที่ 2 กรกฎาคม บริษัท ประนันท์ภรณ์ จำกัด ซึ่งปรมาภรณ์ ปราสาททองโอสถ ถือหุ้น 100% ได้โอนหุ้นที่ตนถือใน ONEE มาให้ปรมาภรณ์ถือโดยตรงทั้งหมด จากกระบวนการดังกล่าวทำให้จีเอ็มเอ็ม แกรมมี่ กลับขึ้นมามีอำนาจควบคุมใน ONEE อีกครั้ง โดยร่างหนังสือชี้ชวนได้รับการอนุมัติเมื่อวันที่ 12 ตุลาคม (ตามเงื่อนไขเข้าจดทะเบียนข้อที่ 2)
จดทะเบียนในตลาดหลักทรัพย์แห่งประเทศไทย
ONEE ได้ทำการระดมทุนสาธารณะโดยการเสนอขายหุ้นใหม่แก่ประชาชนทั่วไปเป็นครั้งแรกในเบื้องต้นที่ช่วงราคาหุ้นละ 7.50 - 8.50 บาท เมื่อวันที่ 20 - 21, 25 - 26 ตุลาคม รวมถึงเสนอขายหุ้นใหม่ให้แก่นักลงทุนสถาบันเมื่อวันที่ 28 - 29 ตุลาคม และ 1 พฤศจิกายน ผลปรากฏว่าได้รับการตอบรับจากนักลงทุนในระดับดีมาก ONEE จึงประกาศราคาเสนอขายสุดท้ายที่ราคาสูงสุดของช่วงราคาที่ตั้งไว้ คือหุ้นละ 8.50 บาท ซึ่งเมื่อคำนวณกับจำนวนหุ้นที่เสนอขายไปแล้ว ONEE จึงมีมูลค่าเสนอขายทั้งหมด 4,218,146,250 บาท นับเป็นบริษัทจดทะเบียนที่มีมูลค่าเสนอขายที่สูงที่สุดในหมวดธุรกิจสื่อและสิ่งพิมพ์ นับตั้งแต่เปิดตลาดหลักทรัพย์แห่งประเทศไทยอีกด้วย
สมัยใหม่
สมัยใหม่ เป็นช่วงเวลาหนึ่งของอารยธรรมต่างๆ ซึ่งในช่วงนี้ อารยธรรมนั้น ๆ จะเริ่มมีการนำเทคโนโลยีเข้ามาใช้ เริ่มมีแนวคิดที่ยึดหลักความจริง หลุดพ้นจากความเชื่องมงายหลายอย่างในอดีต
เดอะ วัน เอ็นเตอร์ไพรส์
จดทะเบียนในตลาดหลักทรัพย์แห่งประเทศไทย
ต่อมาเมื่อวันที่ 3 พฤศจิกายน ONEE ได้รับชำระค่าหุ้นเพิ่มทุนจากผู้ถือหุ้นจนครบถ้วน และจดทะเบียนเปลี่ยนแปลงทุนชำระแล้วต่อกรมพัฒนาธุรกิจการค้า กระทรวงพาณิชย์ (ตามเงื่อนไขเข้าจดทะเบียนข้อที่ 4) จากนั้นในวันรุ่งขึ้น (4 พฤศจิกายน) ตลาดหลักทรัพย์แห่งประเทศไทยได้ประกาศข่าวเพิ่มสินค้าใหม่เป็นหุ้นสามัญของ ONEE โดยกำหนดวันเริ่มต้นการเป็นหลักทรัพย์จดทะเบียนและการซื้อขายหุ้นของ ONEE ในวันที่ 5 พฤศจิกายน (ตามเงื่อนไขเข้าจดทะเบียนข้อที่ 3)
สมัยใหม่
นักวิชาการได้กำหนดช่วงเวลาที่เป็น "สมัยใหม่" ของสากลโลกไว้ให้เป็นช่วง ค.ศ. 1453-ค.ศ. 1945 โดยเริ่มนับจากการล่มสลายของจักรวรรดิไบแซนไทน์และสิ้นสุดลงหลังสงครามโลกครั้งที่สองยุติ
นับตั้งแต่สมัยกลางตอนปลายเป็นต้นมา ผู้คนเริ่มสงสัยในความเชื่อและเนื้อหาตำราเรียนแบบเก่า ๆ ที่เชื่อกันมายาวนาน และไม่นาน ความเชื่อเก่าๆ และอำนาจการปกครองที่เด็ดขาดของศาสนจักรเริ่มเสื่อมถอยลง ผู้คนเริ่มเชื่อว่ามนุษย์สามารถลิขิตชีวิตของตนได้ด้วยการกระทำของตนเอง จึงเริ่มดิ้นรนเพื่อชีวิตที่ดีกว่า และมีการคิดค้นทฤษฎี สิ่งประดิษฐ์ รวมไปถึงศิลปะขึ้นมากมาย ทำให้เข้าสู่สมัยใหม่ในที่สุด
เดอะ วัน เอ็นเตอร์ไพรส์
ภายหลังจดทะเบียน
ต่อมาเมื่อวันที่ 14 ธันวาคม ปรมาภรณ์ได้ขายหุ้นสามัญที่ถืออยู่ในบริษัทเป็นจำนวน 375,000,000 หุ้น คิดเป็น 15% ของทุนจดทะเบียนที่ชำระแล้วของ ONEE ให้แก่นักลงทุนวงจำกัดแบบข้ามคืน (Overnight Private Placement) ซึ่งรวมถึงนักลงทุนสถาบันทั้งในและต่างประเทศ รวมถึงนักลงทุนทั้งบุคคลธรรมดาและนิติบุคคลโดยเฉพาะเจาะจง จำนวนไม่เกิน 50 ราย ในราคาหุ้นละ 8.50 บาท ผ่านระบบของตลาดหลักทรัพย์แห่งประเทศไทย และจัดจำหน่ายโดยกลุ่มธุรกิจการเงินเกียรตินาคินภัทร ทำให้สัดส่วนการถือหุ้นใน ONEE ของปรมาภรณ์ลดลงจาก 40.04% เหลือ 25.05% แต่ยังคงเป็นผู้ถือหุ้นใหญ่อันดับ 1 ของ ONEE เช่นเดิม และทำให้สัดส่วนผู้ถือหุ้นรายย่อยของ ONEE เพิ่มขึ้นจาก 20.90% เป็น 35.90% โดยไม่ได้เปลี่ยนแปลงโครงสร้างการบริหารของกลุ่ม ONEE แต่อย่างใด
สมัยใหม่
ยุคฟื้นฟูศิลปวิทยา เป็นช่วงเวลาหนึ่งที่อยู่ในช่วงปลายสมัยกลางถึงต้นสมัยใหม่ ซึ่งการเริ่มต้นของยุคฟื้นฟูศิลปวิทยาในช่วงปลายสมัยกลาง เป็นปัจจัยสำคัญที่ชักนำโลกเข้าสู่สมัยใหม่ คือ วิทยาการต่างๆ จากโรมัน เริ่มถูกฟื้นฟูขึ้นมาและแผ่กระจายไปในแถบยุโรป
เดอะ วัน เอ็นเตอร์ไพรส์
ภายหลังจดทะเบียน
วันที่ 22 ธันวาคม ONEE ได้เผยแพร่สารสนเทศเกี่ยวกับการเข้าซื้อหุ้นสามัญจากผู้ถือหุ้นเดิมของ บริษัท ภาพดีทวีสุข จำกัด ของจีเอ็มเอ็มทีวี ในสัดส่วน 51% ซึ่งเป็นรายการที่มีการอนุมัติไว้ตั้งแต่วันที่ 22 มิถุนายน ทำให้ภาพดีทวีสุขมีสถานะเป็นบริษัทย่อยของ ONEE ไปโดยปริยาย และเป็นการขยายกำลังการผลิตคอนเทนต์เพื่อออกอากาศเป็นการเพิ่มเติม และในวันที่ 5 มกราคม พ.ศ. 2566 ONEE ได้เผยแพร่สารสนเทศเกี่ยวกับการเข้าซื้อหุ้นสามัญเพิ่มทุนจำนวน 51% ในบริษัท กู๊ดธิงแฮพเพ่น จำกัด ของวันสนุก ซึ่งเป็นรายการที่มีการอนุมัติไว้ตั้งแต่วันที่ 7 ตุลาคม พ.ศ. 2565 ทำให้กู๊ดธิงแฮพเพ่นมีสถานะเป็นบริษัทย่อยของ ONEE ไปโดยปริยาย เพื่อเข้ามาช่วยดูแลการจัดจำหน่ายโฆษณาต่าง ๆ ให้กับบริษัทในเครือ
ต่อมาจากการปิดสมุดจดทะเบียนบริษัท ณ วันที่ 22 มีนาคม พ.ศ. 2566 พบว่าในช่วงหลังจากที่ปรมาภรณ์ขายหุ้นจนถึงวันปิดสมุด จีเอ็มเอ็ม แกรมมี่ได้หุ้น ONEE เพิ่มขึ้นอีก 1,600,000 หุ้น คิดเป็น 0.05% ของทุนจดทะเบียนบริษัท ทำให้ปัจจุบันจีเอ็มเอ็ม แกรมมี่ กลับมาเป็นผู้ถือหุ้นอันดับ 1 ใน ONEE แทนปรมาภรณ์อีกครั้ง
สมัยใหม่
เทคโนโลยีถูกพัฒนาขึ้นเรื่อย ๆ จนในช่วงปลายของสมัยใหม่ วิทยาการถูกใช้ไปในทางการเข่นฆ่ากันเองของมนุษย์ เกิดสงครามโลก สังหารผู้คนไปหลายสิบล้านคน จนในที่สุดก็มีการตระหนักถึงการใช้วิทยาการอย่างถูกทาง และมีการควบคุมเทคโนโลยีที่อาจก่ออันตราย แต่ในขณะเดียวกันก็มีการพัฒนาเทคโนโลยีขึ้นอย่างต่อเนื่อง ส่งผลให้สมัยใหม่สิ้นสุดลง และเข้าสู่ สมัยปัจจุบัน ตั้งแต่ ค.ศ. 1945 เป็นต้นมา
เดอะ วัน เอ็นเตอร์ไพรส์
บริษัทย่อยและธุรกิจ
บริษัท เดอะ วัน เอ็นเตอร์ไพรส์ จำกัด (มหาชน) (ONEE) เป็นบริษัทจดทะเบียนที่ประกอบธุรกิจโดยการถือหุ้นในบริษัทอื่น หรือบริษัทโฮลดิ้ง (Holding Company) โดยลงทุนและกำกับดูแลการประกอบธุรกิจสื่อและความบันเทิงที่ครอบคลุมทั้งห่วงโซ่คุณค่า (Vertically Integrated Service Provider) ตั้งแต่การเป็นผู้สร้างสรรค์เนื้อหา (Content Creator) ผ่านการผลิตรายการที่มีคุณภาพหลากหลายประเภท เช่น ละคร, ซิทคอม, ซีรีส์, วาไรตี้, เกมโชว์, ข่าว ครอบคลุมผู้ชมทุกกลุ่มเป้าหมาย ทั้งกลุ่มผู้ชมระดับกำลังซื้อสูงในวงกว้าง (Premium Mass), กลุ่มครอบครัว (Family), กลุ่มคนรุ่นใหม่ (New Generation) และกลุ่ม Edgy และยังเป็นเจ้าของช่องทางเผยแพร่เนื้อหาของตนซึ่งครอบคลุมทั้งออฟไลน์ (โทรทัศน์, วิทยุ) และออนไลน์ (เว็บไซต์, สื่อสังคม และบริการสื่อผ่านอินเทอร์เน็ต) โดยมีบริษัทย่อยที่ประกอบธุรกิจต่าง ๆ ดังนี้
บริษัทในเครือ
ปัจจุบัน ONEE มีบริษัทในเครือจำนวน 13 บริษัท แบ่งออกเป็น 12 บริษัทย่อย และ 1 บริษัทร่วม ดังนี้
บริษัทร่วม
ONEE มีบริษัทร่วม 1 แห่งคือ บริษัท มีมิติ จำกัด (ONEE ถือหุ้น 25% อีก 75% ถือโดยรุ่งธรรม พุ่มสีนิล) เป็นผู้ผลิตรายการโทรทัศน์ประเภทเกมโชว์ วาไรตี้ เรียลลิตี้ ออกอากาศทางสถานีโทรทัศน์ช่องต่าง ๆ โดย ONEE เป็นที่ปรึกษา หรือประสานงานให้กับสถานีโทรทัศน์ในการเช่าเวลาออกอากาศรายการของมีมิติ
การประกอบธุรกิจ
ONEE ประกอบธุรกิจ 4 ธุรกิจหลัก และธุรกิจเกี่ยวเนื่องอีก 3 ธุรกิจ ดังนี้
ธุรกิจบริหารลิขสิทธิ์ ผลิตรายการ และบริหารสถานีโทรทัศน์
ONEE ประกอบกิจการในธุรกิจโทรทัศน์ ทั้งการผลิตรายการประเภทต่าง ๆ เช่น ละคร ซิทคอม ซีรีส์ วาไรตี้ เกมโชว์ และข่าว รวมถึงการบริหารลิขสิทธิ์ และการบริหารจัดการการออกอากาศสถานีโทรทัศน์ โดยการนำรายการไปเผยแพร่ในช่องทางหลัก ได้แก่
ธุรกิจผลิตรายการวิทยุ
ONEE ยังประกอบธุรกิจเกี่ยวกับการสร้างสรรค์เนื้อหาเสียง (Voice Content) โดยจีเอ็มเอ็ม มีเดีย และเอไทม์ มีเดีย ดำเนินการผลิตรายการวิทยุออกอากาศทางสถานีวิทยุกระจายเสียงทั้งบนคลื่นความถี่เอฟเอ็ม และช่องทางออนไลน์บนเว็บไซต์และแอปพลิเคชันทั้งหมด 3 รายการ ได้แก่
ธุรกิจจัดอีเวนต์
ONEE ประกอบธุรกิจจัดอีเวนต์ เช่น งานพบปะกับศิลปิน งานคอนเสิร์ต งานสัมมนา กิจกรรมตามสถาบันการศึกษาต่าง ๆ และกิจกรรมผ่านช่องทางออนไลน์ เช่นแอปพลิเคชันวีไลฟ์ หรือซูม โดยงาน "โกลบอล ไลฟ์ แฟนมีตติ้ง" ของไบรท์ - วชิรวิชญ์ ชีวอารี และวิน - เมธวิน โอภาสเอี่ยมขจร ซึ่งจัดโดยจีเอ็มเอ็มทีวี เป็นกิจกรรมที่ถูกเผยแพร่ไปมากกว่า 93 ประเทศทั่วโลก
ธุรกิจที่เกี่ยวเนื่อง
นอกจากธุรกิจข้างต้น ONEE ยังประกอบธุรกิจที่เกี่ยวเนื่องอื่น ๆ อันได้แก่
เยาวภา วงศ์สวัสดิ์
เยาวภา วงศ์สวัสดิ์ (ชื่อเล่น: แดง) อดีตที่ปรึกษานายกรัฐมนตรี อดีตสมาชิกสภาผู้แทนราษฎร จังหวัดเชียงใหม่ พรรคเพื่อไทย ประธาน ส.ส.ภาคเหนือ พรรคเพื่อไทย อดีตเลขานุการรัฐมนตรีว่าการกระทรวงศึกษาธิการ ผู้ก่อตั้งบริษัท เอ็มลิงก์ เอเชีย คอรัปชั่น จำกัด อดีตรองหัวหน้าพรรคไทยรักไทย และหัวหน้ากลุ่มวังบัวบาน พรรคไทยรักไทย เป็นภริยาของสมชาย วงศ์สวัสดิ์ นายกรัฐมนตรีไทย คนที่ 26 เป็นน้องสาวคนรองของ ดร.ทักษิณ ชินวัตร นายกรัฐมนตรีคนที่ 23 และเป็นพี่สาวของยิ่งลักษณ์ ชินวัตร นายกรัฐมนตรีคนที่ 28
ประวัติ
เยาวภาเกิดเมื่อวันที่ 15 พฤษภาคม พ.ศ. 2498 ที่จังหวัดเชียงใหม่ เป็นบุตรคนที่ 6 และเป็นบุตรสาวคนที่ 4 ในจำนวน 10 คน ของนายเลิศ และยินดี ชินวัตร ซึ่งเป็นธิดาของเจ้าจันทร์ทิพย์ ระมิงค์วงศ์ (หลานตาของเจ้าไชยสงคราม สมพมิตร ณ เชียงใหม่ ซึ่งสืบเชื้อสายจากพระเจ้าช้างเผือกธรรมลังกา พระเจ้านครเชียงใหม่)  จบการศึกษาชั้นประถม จากโรงเรียนดาราวิทยาลัย, ชั้นมัธยมศึกษาจาก โรงเรียนสาธิตมหาวิทยาลัยเชียงใหม่, จบหลักสูตรพยาบาล โรงเรียนพยาบาลผดุงครรภ์และอนามัยแมคคอร์มิคเชียงใหม่ สำเร็จปริญญาศึกษาศาสตรบัณฑิต จากมหาวิทยาลัยเชียงใหม่ และนิติศาสตรบัณฑิต จากมหาวิทยาลัยสุโขทัยธรรมาธิราช, สำเร็จรัฐประศาสนศาสตรมหาบัณฑิต (ภาคพิเศษ) จากสถาบันบัณฑิตพัฒนบริหารศาสตร์